PMIndiaData/PMIndiaSum huggingface dataset:
జపాన్ ప్రధాని శ్రీ శింజో అబే తో ప్రధాన మంత్రి శ్రీ నరేంద్ర మోదీ సమావేశం

హాంబర్గ్ లో జి-20 శిఖరాగ్ర సభ సందర్భంగా జపాన్ ప్రధాని శ్రీ శింజో అబే తో ప్రధాన మంత్రి శ్రీ నరేంద్ర మోదీ ద్వైపాక్షిక సమావేశం జరిపారు. 2016 నవంబరులో ప్రధాన మంత్రి జపాన్ లో పర్యటించినప్పుడు శ్రీ అబే తో సమావేశమైన తరువాత నుండి ముఖ్యమైన పథకాలతో సహా ద్వైపాక్షిక సంబంధాలలో చోటు చేసుకున్న పురోగతిని ఇరువురు నేతలు తాజా భేటీలో సంక్షిప్తంగా సమీక్షించారు. అప్పటి నుండి ద్వైపాక్షిక సంబంధాలలో సంభవించిన పరిణామాల పట్ల ప్రధాన మంత్రి శ్రీ మోదీ సంతృప్తిని వ్యక్తం చేశారు. తదుపరి వార్షిక శిఖరాగ్ర సమావేశంలో పాల్గొనడం కోసం త్వరలో భారతదేశానికి రానున్న ప్రధాని శ్రీ అబే కోసం తాను ఎదురుచూస్తున్నానని ప్రధాన మంత్రి అన్నారు. శ్రీ అబే భారత పర్యటన ఇరు దేశాల మధ్య నెలకొన్న సహకారాన్ని మరింత బలోపేతం చేయగలదన్న ఆశాభావాన్ని శ్రీ మోదీ వ్యక్తం చేశారు.
పర్యటక రంగం లో సహకారాన్ని బలోపేతం చేసుకోవడం కోసం భారతదేశానికి,మాల్టా కు మధ్య ఎంఒయు పై సంతకాలకు ఆమోదం తెలిపిన మంత్రివ‌ర్గం

పర్యటక రంగం లో సహకారాన్ని బలోపేతం చేసుకోవడం కోసం భారతదేశానికి,మాల్టా కు మధ్య అవ‌గాహన పూర్వ‌క ఒప్పంద ప‌త్రం (ఎంఒయు)పై సంతకాలకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వ‌హించిన కేంద్ర మంత్రివ‌ర్గ సమావేశం ఆమోదం తెలిపింది. ఉప రాష్ట్రపతి త్వరలో మాల్టా ను సందర్శించే సందర్భం లో ఈ ఎంఒయు పై సంతకాలు జరుగనున్నాయి. ప్రధానాంశాలు: ఈ ఎంఒయు యొక్క ప్రధాన ధ్యేయాలలో: ఉభయ దేశాలలోను పర్యటక రంగానికి చెందిన చక్కని ప్రాంతాలను ప్రోత్సహించడం; యావత్తు ప్రపంచ దేశాల నుండి భారతదేశానికి, మాల్టా కు పర్యటకుల రాక పోక లను పెంచడం; రెండు దేశాలలో పర్యటన రంగం మరియు ప్రయాణ సంబంధిత పరిశ్రమలలో మానవ వనరుల వికాసాన్ని పెంపొందింపచేయడం; సాంస్కృతిక వారసత్వం పరంగా నూతన పర్యటక అవకాశాలను కల్పించ బూనడం మరియు కొత్త పర్యటక అవకాశాలకు తోడ్పాటును ఇవ్వడం, స్థిరమైన వినోద పర్యటకాన్ని అభివృద్ధిపరచడం; అందుకుగాను సమాచార సాంకేతిక విజ్ఞానాన్ని ఉపయోగించుకోవడం; ఇరు దేశాలలో ప్రజలకు, ప్రజలకు మధ్య సంబంధాలను వర్థిల్లజేయడంలో పర్యటన రంగాన్ని ఒక సాధనంగా గుర్తించడం. ప్రయోజనాలు: పర్యటక రంగంలో సహకారాన్ని పెంపొందింపచేసుకొనేందుకు ఒక వ్యవస్థాత్మక యంత్రాంగాన్ని ఏర్పాటు చేయడంలో ఈ ఎంఒయు ఇరు పక్షాలకు సహాయకారి కాగలదు. ఇది మాల్టా నుండి భారతదేశానికి వచ్చే విదేశీ యాత్రికుల సంఖ్య ను పెంచుకోవడంలోనూ దోహదకారి కాగలదు. తత్ఫలితంగా ఆర్థిక అభివృద్ధికి, ఉద్యోగాల కల్పనకు ఊతం లభిస్తుంది.
చెన్నై ని సంద‌ర్శించిన‌ ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఇండియన్ ఇన్స్ టిట్యూట్ ఆఫ్ టెక్నాల‌జీ, మ‌ద్రాసు 56వ స్నాత‌కోత్స‌వం లో పాలు పంచుకోవ‌డం కోసం చెన్నై కి విచ్చేశారు. చెన్నై అంత‌ర్జాతీయ విమానాశ్ర‌యం లో ప్ర‌సార మాధ్య‌మాల ప్ర‌తినిధుల ను ఉద్దేశించి ఆయన ప్రసంగించారు. ఈ సందర్భం గా ప్రధాన మంత్రి మాట్లాడుతూ, 2019వ సంవ‌త్స‌రం లో సాధార‌ణ ఎన్నిక‌ల అనంతరం చెన్నై కు నేను రావ‌డం ఇది మొద‌టి సారి అని ప్ర‌ధాన మంత్రి అన్నారు. ఐఐటి మ‌ద్రాసు యొక్క స్వ‌ర్ణోత్స‌వాలకు హాజ‌రు కావ‌డం కోసం నేను ఇక్క‌డ కు వ‌చ్చాను. అయితే, నాకు స్వాగ‌తం ప‌లికేందుకు ఇంత పెద్ద సంఖ్య లో ఇక్క‌డ కు వ‌చ్చినందుకు మీకు అంద‌రి కీ నేను ఎంతగానో రుణప‌డి పోయాను. ఇటీవ‌ల అమెరికా ను సంద‌ర్శ‌ించిన సందర్భం లో, భార‌తీయ స‌ముదాయం స‌భ్యుల ను ఉద్దేశించి త‌మిళ భాష లో నేను మాట్లాడి త‌మిళం ప్ర‌పంచం లో అతి పురాత‌నమైనటువంటి భాష అని చెబితే, ఆ విషయం యుఎస్ఎ లోని ప్ర‌సార మాధ్య‌మాలు అన్నిటిలో వ‌చ్చిందని ఆయ‌న తెలిపారు. నా యుఎస్ఎ యాత్ర కాలం లో, ప్ర‌పంచం భార‌తదేశానికేసి గొప్ప ఆశల ను పెట్టుకొంద‌ని గ్రహించాను; మ‌రి అంచ‌నా రోజు రోజు కు పెరుగుతోంద‌ని గ‌మ‌నించాను అని ప్రధాన మంత్రి అన్నారు. ఇక భార‌త‌దేశాన్ని ఒక గొప్ప దేశం గానే కాకుండా ప్ర‌పంచ స‌ముదాయం యొక్క అపేక్షల ను అందుకొనే విధం గా కూడా చూడ‌వ‌ల‌సిన బాధ్య‌త మ‌న మీద ఉంది అని ఆయ‌న చెప్పారు. ఈ పని ఒక్క కేంద్ర ప్ర‌భుత్వం ద్వారా మాత్ర‌మే కాద‌ని, ఇది 130 కోట్ల మంది భార‌తీయుల ద్వారా మాత్ర‌మే నెర‌వేర గ‌ల‌ద‌ని శ్రీ మోదీ అన్నారు. ఈ కార్యం దేశం లోని ప్ర‌తి ఒక్క ప్రాంతం లోని మరియు దేశం లోని ప్ర‌తి ఒక్కరి ప్ర‌య‌త్నం ద్వారా.. వారు ధ‌నికులు కావచ్చు లేదా పేద‌లు కావచ్చు, ప‌ట్ట‌ణ ప్రాంతాలు కావచ్చు, లేదా ప‌ల్లెవాసులు కావచ్చు, యువ‌కులు కావచ్చు లేదా వ‌య‌స్సు మ‌ళ్ళిన వారు కావచ్చు.. వారు చేసే ప్ర‌య‌త్నాల ద్వారా మాత్ర‌మే సంభ‌వమవుతుంది అని ఆయ‌న వివ‌రించారు. ప్ర‌జల భాగ‌స్వామ్యం ద్వారా మనం ఎన్నో విజ‌యాల‌ ను సాధించ‌డ‌ం జరిగింది. మరి అదే విధం గా మ‌నం దేశాన్ని ఒక‌సారి వినియోగించే ప్లాస్టిక్ బారి నుండి త‌ప్పించాలి అని ఆయ‌న అన్నారు. భార‌త‌దేశం ప్లాస్టిక్ కు చోటు లేనిది గా త‌యార‌వ్వాలని నేను కోరుకున్న‌ట్టు కొంత మంది పొర‌పాటు న పెడర్థాన్ని తీస్తున్నారు. కానీ, నేను అలా అన‌లేదు. నేను చెప్పింది ఏమిటంటే, దేశం ఒక‌సారి వినియోగించే ప్లాస్టిక్ నుండి విముక్తం కావాలి అని నేను కోరుకుంటున్నాను అని. ఈ ప్లాస్టిక్ ను ఒక‌సారి మాత్రం వినియోగించ‌వ‌చ్చును; ఆ తరువాత అది అనేక స‌మ‌స్య‌ల ను తెచ్చిపెడుతుంది అని ఆయ‌న పేర్కొన్నారు. అక్టోబ‌రు 2వ తేదీ నాడు మ‌హాత్మ గాంధీ 150వ జ‌యంతి కి మ‌నం ఒక పాద యాత్ర ను చేయాలి. గాంధీ ఆద‌ర్శాల‌ ను ఈ పాద యాత్ర‌ల ద్వారా వ్యాప్తి లోకి తీసుకు రావాలి అని ఆయ‌న అన్నారు. ‘‘నాకు స్వాగ‌తం చెప్పడం కోసం ఇంత భారీ సంఖ్య‌ల లో ఇక్క‌డ‌ కు త‌ర‌లి వ‌చ్చినందుకు మీకు మ‌రో సారి నేను ధ‌న్య‌వాదాల ను తెలియ‌జేస్తున్నాను’’ అని ఆయ‌న అన్నారు. ఆయ‌న ఐఐటి-ఎమ్ రిస‌ర్చ్ పార్క్ లో ‘సింగ‌పూర్‌- ఇండియా హ్యాక‌థ‌న్ 2019’లో కూడా ప్ర‌సంగించనున్నారు. అక్కడి ఒక డేరా లో ఏర్పాటు చేసిన స్టార్ట్-అప్ ల‌ను సంద‌ర్శిస్తారు. ఇన్స్ టిట్యూట్ యొక్క విద్యార్థుల కార్య‌క‌లాపాల కేంద్రం లో ఆయ‌న స్నాత‌కోపన్యాసం చేస్తారు.
పౌరులు వారి సోశల్ మీడియా డిపి ని త్రివర్ణం తో మార్పు చేసుకోవలసింది గావిజ్ఞప్తి చేసిన ప్రధాన మంత్రి

పౌరులంతా ‘హర్ ఘర్ తిరంగా’ (‘ఇంటింటా త్రివర్ణం’) ను సామూహిక ఉద్యమం రూపం లో జరుపుకొనే క్రమం లో భాగం గా వారి వారి సోశల్ మీడియా డిపి (డిస్ ప్లే పిక్చర్ ) స్ ను మువ్వన్నెల తో మార్పు చేసుకోవలసింది అంటూ ప్రధాన మంత్రి శ్రీ నరేంద్ర మోదీ విజ్ఞప్తి ని చేశారు. ప్రధాన మంత్రి ఒక ట్వీట్ లో – ‘‘ఈ రోజు న ఆగస్టు 2వ తేదీ కి ఒక ప్రత్యేకత ఉన్నది. ఈ కాలం లో, ఎప్పుడైతే మనం ‘ఆజాదీ కా అమృత్ మహోత్సవ్’ ను పాటించుకొంటున్నామో, ఇది మన దేశం #HarGharTiranga (‘ఇంటింటా త్రివర్ణం’) కై సిద్ధమైన కాలంగాను, మన మువ్వన్నెల జెండా యొక్క ఉత్సవాన్ని జరుపుకొనేటటువంటి ఒక సామూహిక ఉద్యమం గాను ఉన్నది. నేను నా యొక్క సోశల్ మీడియా పేజీల లో డిపి ని మార్చుకొన్నాను; మరి మీరు అందరు కూడా ఇదే పని ని చేయండి అంటూ కోరుతున్నాను.’’ అని పేర్కొన్నారు.
నవంబర్ 26 నరాజ్యాంగ దినం ఉత్సవాల లో పాలుపంచుకోనున్న ప్రధాన మంత్రి

రాజ్యాంగ పరిషత్తు 1949వ సంవత్సరం లో భారతదేశ రాజ్యాంగాని కి అంగీకారం తెలిపిన సంఘటన ను స్మరించుకోవడం కోసం నవంబరు 26 న దేశ ప్రజలు రాజ్యాంగ దినాన్ని వేడుక గా జరుపుకోనున్నారు. రాజ్యాంగ దినాన్ని పాటించడం అనేది 2015వ సంవత్సరం లో మొదలైంది. ఈ చరిత్రాత్మకమైన రోజు కు గల ప్రాముఖ్యాన్ని తగిన రీతి న గుర్తించడం కోసం ప్రధాన మంత్రి కనబరచిన దృష్టి కోణం ఆధారం గా ఈ దినాన్ని ఆచరించడం జరుగుతోంది. శ్రీ నరేంద్ర మోదీ తాను గుజరాత్ ముఖ్యమంత్రి గా ఉన్న కాలం లో 2010వ సంవత్సరం లో నిర్వహించినటువంటి ‘‘సంవిధాన్ గౌరవ్ యాత్ర’’ నాడే ఈ దృష్టి కోణం తాలూకు బీజం అంకురించింది అని కూడా చెప్పవచ్చును. ఈ సంవత్సరం రాజ్యాంగ దినోత్సవాల లో భాగం గా 2021 నవంబరు 26 వ తేదీన పార్లమెంటు లోను, విజ్ఞాన్ భవన్ లోను ఏర్పాటయ్యే కార్యక్రమాల లో ప్రధాన మంత్రి శ్రీ నరేంద్ర మోదీ పాలుపంచుకోనున్నారు. పార్లమెంటు లో నిర్వహించే కార్యక్రమం ఉదయం 11 గంటల కు ఆరంభం అవుతుంది. ఈ కార్యక్రమాన్ని పార్లమెంటు యొక్క సెంట్రల్ హాల్ లో జరుపనున్నారు. ఈ కార్యక్రమాన్ని ఉద్దేశించి మాన్య రాష్ట్రపతి, ఉప రాష్ట్రపతి, ప్రధాన మంత్రి, ఇంకా లోక్ సభ స్పీకర్ లు ప్రసంగిస్తారు. మాన్య రాష్ట్రపతి ప్రసంగించిన అనంతరం రాజ్యాంగ పీఠిక ను చదివే క్రమం లో ఆయన తో పాటు దేశ ప్రజలు ప్రత్యక్షం గా పాలుపంచుకోనున్నారు. రాజ్యాంగ పరిషత్తు చర్చల తాలూకు డిజిటల్ వర్శను ను, భారతదేశ రాజ్యాంగం యొక్క దస్తూరి ప్రతి తాలూకు డిజిటల్ వర్శను ను, అలాగే ఇప్పటివరకు భారతదేశ రాజ్యాంగం లో చోటు చేసుకొన్న అన్ని సవరణల ను చేర్చినటువంటి రాజ్యాంగం యొక్క వర్తమాన వర్శను ను కూడా మాన్య రాష్ట్రపతి ఆవిష్కరించనున్నారు. ‘కాన్‌ స్టిట్యూశనల్ డెమోక్రసీ పై ఆన్‌లైన్ క్విజ్’ ను కూడా ఆయన ప్రారంభిస్తారు. సుప్రీం కోర్టు న్యూ ఢిల్లీ లోని విజ్ఞాన్ భవన్ లో గల ప్లీనరీ హాలు లో సాయంత్రం 5:30 గంటల కు నిర్వహించే రెండు రోజుల రాజ్యాంగ దినోత్సవాల ను ప్రధాన మంత్రి శ్రీ నరేంద్ర మోదీ ప్రారంభించనున్నారు. ఈ సందర్భం లో సర్వోన్నత న్యాయస్థానాని కి చెందిన అందరు న్యాయమూర్తులు, అన్ని ఉన్నత న్యాయస్థానాల కు చెందిన ప్రధాన న్యాయమూర్తులు, అత్యంత అనుభవజ్ఞులైనటువంటి న్యాయమూర్తుల తో పాటు జూనియర్ న్యాయమూర్తులు, సొలిసిటర్ జనరల్ ఆఫ్ ఇండియా, ఇంకా న్యాయ సమాజం లోని ఇతర సభ్యులు కూడా పాల్గొంటారు. ప్రముఖుల సమూహాన్ని ఉద్దేశించి ప్రధాన మంత్రి ఇచ్చే ప్రసంగం ఈ కార్యక్రమం లో ఒక భాగం గా ఉంటుంది.
ఇన్ స్ట్రుమెంటేషన్ లిమిటెడ్ కు చెందిన కోటా యూనిట్ మూసివేత కు మరియు ఆ సంస్థ యొక్క పాలక్కాడ్ యూనిట్ను కేరళ ప్రభుత్వానికి బదిలీ కి మంత్రిమండలి ఆమోదం

ఇన్ స్ట్రుమెంటేషన్ లిమిటెడ్ కు చెందిన కోటా యూనిట్ మూసివేత కు మరియు ఇన్ స్ట్రుమెంటేషన్ లిమిటెడ్ కు చెందిన పాలక్కాడ్ యూనిట్ ను కేరళ ప్రభుత్వానికి బదలాయింపునకు కేంద్ర మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ సందర్భంగా ఇన్ స్ట్రుమెంటేషన్ లిమిటెడ్ కు చెందిన కోటా యూనిట్ ఉద్యోగులకు పెండింగ్ జీతం, చట్టబద్ధ బకాయిలు వగైరా అంశాలతో సహా 2007 నోషనల్ పే స్కేల్స్ ప్రాతిపదికన ఆకర్షణీయమైన విఆర్ఎస్/విఎస్ఎస్ ప్యాకేజిని మంత్రివర్గం ఆమోదించింది. ఈ ప్యాకేజికి సుమారు రూ.438 కోట్లు అవుతుంది.
మాల్దీవుల్లోని అద్దు నగరంలో కొత్త దౌత్య కార్యాలయం ప్రారంభానికి కేంద్ర మంత్రివర్గం ఆమోదం

మాల్దీవుల్లోని అద్దు నగరంలో భారత కొత్త దౌత్య కార్యాలయం ఏర్పాటు చేయడానికి ప్రధాని శ్రీ నరేంద్ర మోదీ నేతృత్వంలోని కేంద్ర మంత్రివర్గం ఆమోదం తెలిపింది. జాతి, భాష, సాంస్కృతిక, మత, వాణిజ్య రంగాల్లో భారత్‌, మాల్దీవుల మధ్య అనాదిగా సంబంధాలు కొనసాగుతున్నాయి. భారత్‌ చేపట్టిన "పొరుగుకు తొలి ప్రాధాన్యం", "సాగర్‌" ( సెక్యూరిటీ అండ్‌ గ్రోత్‌ ఫర్‌ ఆల్‌ ఇన్‌ ది రీజియన్‌) కార్యక్రమాల్లో మాల్దీవులది ముఖ్య స్థానం. అద్దు నగరంలో కొత్త రాయబార కార్యాలయం ప్రారంభించడం ద్వారా, మాల్దీవుల్లో మన దేశ దౌత్యపరమైన ఉనికి వృద్ధి చెందుతుంది. ప్రస్తుత, భవిష్యత్‌ సంబంధాలకు కూడా అనుగుణంగా ఉంటుంది. భారత ప్రధాని మోదీ, మాల్దీవుల అధ్యక్షుడు సోలిహ్‌ నాయకత్వంలో రెండు దేశాల సంబంధాల్లోని వేగం, బలం పతాకస్థాయికి చేరుకున్నాయి. జాతీయ ప్రాధాన్యతాంశమైన అభివృద్ధి లేదా 'సబ్‌ కా సాథ్‌ సబ్‌ కా వికాస్‌'ను సాధించడంలో ఇది భవిష్యత్‌ అడుగు. భారత దౌత్య ఉనికి పెంపుతో, ఆయా దేశాల్లోని మార్కెట్లలో భారత సంస్థలు ప్రవేశించడానికి, వస్తు, సేవల ఎగుమతులను పెంచడానికి సాధ్యపడుతుంది. స్వయం సమృద్ధి లేదా "ఆత్మనిర్భర్‌ భారత్" లక్ష్యానికి అనుగుణంగా దేశీయ ఉత్పత్తిని, ఉపాధిని పెంచడంలో ఇది ప్రత్యక్ష ప్రభావం చూపుతుంది.
పుల్ వామా దాడి లో అమరులైన వారి కి  నివాళుల ను అర్పించిన ప్రధాన మంత్రి

గడచిన సంవత్సరం లో ఇదే రోజు న జరిగిన భయానకమైన పుల్‌ వామా దాడి లో ప్రాణాల ను కోల్పోయిన సాహసిక మృత వీరుల కు ప్రధాన మంత్రి శ్రీ నరేంద్ర మోదీ ఈ రోజు న నివాళులు అర్పించారు. ‘‘మన దేశాన్ని పరిరక్షించడం కోసం, మన దేశాని కి సేవ చేయడం కోసం వారి యొక్క ప్రాణాల ను సమర్పించినటువంటి ఈ అమర వీరులు అసాధారణమైన విశిష్ట వ్యక్తులు. భారతదేశం వారి ప్రాణసమర్పణాన్ని ఎన్నటికీ మరచిపోదు’’ అంటూ ఆయన ట్విటర్ లో వ్రాసిన ఒక సందేశం లో పేర్కొన్నారు.
ప్ర‌ధాన మంత్రి శ్రీ న‌రేంద్ర మోదీ రూ.500 మరియు రూ.1,000 కరెన్సీ నోట్ల విషయంలో తీసుకొన్న నిర్ణయంపై ఉద్దేశాలను తెలియజేయాలంటూ ప్రజలను కోరారు

ప్ర‌ధాన మంత్రి శ్రీ న‌రేంద్ర మోదీ రూ.500 మరియు రూ.1,000 కరెన్సీ నోట్ల విషయంలో కేంద్ర ప్రభుత్వం ఇటీవల తీసుకొన్న నిర్ణయంపై ఉద్దేశాలను తెలియజేయాలంటూ ప్రజలను కోరారు. ప్రజలు వారి ఉద్దేశాలను 10 ప్రశ్నలతో కూడి ఉండే ఒక సర్వేక్షణలో పాలుపంచుకోవడం ద్వారా తెలియజేయవచ్చు. ఈ సర్వేక్షణ the Narendra Modi App పై లభ్యం అవుతోంది. ఈ సర్వేక్షణ యొక్క లింకును పంచుకోవడం ద్వారా ప్రధాన మంత్రి ఈ నిర్ణయం విషయంలో ప్రజల వద్ద నుండి మౌలిక ఉద్దేశాన్ని తాను తెలుసుకోగోరుతున్నట్లు ఈ రోజు ట్విటర్ లో తెలిపారు. సర్వేక్షణ లోని పది ప్రశ్నలు ఈ కింది విధంగా ఉన్నాయి: 1. భారతదేశంలో నల్లధనం ఉందని మీరు భావిస్తున్నారా? ఎ. అవును బి. కాదు 2. అవినీతి మరియు నల్లధనం అనే దుష్ట శక్తులపై పోరాటం జరపవలసిన, మరియు వాటిని నాశనం చేయవలసిన అవసరం ఉందని మీరు అనుకొంటున్నారా? ఎ. అవును బి. కాదు 3. మొత్తంమీద, నల్లధనాన్ని ఎదిరించి పోరాడడానికి ప్రభుత్వం చేపట్టిన చర్యలను గురించి మీరు ఏమనుకొంటున్నారు? 4. నల్లధనానికి వ్యతిరేకంగా మోదీ ప్రభుత్వం ఇంతవరకు చేసిన ప్రయత్నాల విషయంలో మీరు ఏమంటారు? 1 నుండి 5 వరకు ఉన్న ఎంపికలపై స్పందించండి .. విశిష్టమైంది, చాలా మంచిది, మంచిది, సరే, నిరుపయోగకరమైనటువంటిది 5. పాత రూ.500, రూ.1000 నోట్లను నిషేధిస్తూ మోదీ ప్రభుత్వం తీసుకొన్న నిర్ణయంపై మీరు ఏమనుకొంటున్నారు? ఎ. సరైన దిశగా తీసుకొన్న గొప్ప నిర్ణయం బి. మంచి నిర్ణయం సి. ఎటువంటి వ్యత్యాసాన్ని చూపదు 6. నల్లధనాన్ని, అవినీతిని మరియు ఉగ్రవాదాన్ని నిరోధించడంలో నోట్ల రద్దు తోడ్పడుతుందని మీరు భావిస్తున్నారా? ఎ. ఇది తక్షణ ప్రభావాన్ని చూపగలుగుతుంది. బి. మధ్య కాలం నుండి దీర్ఘ కాలంలో ప్రభావం ఉండగలదు. సి. కనీస ప్రభావం ఉంటుంది. డి. తెలియదు 7. నోట్ల రద్దు స్థిరాస్తి, ఉన్నత విద్య, ఆరోగ్య సంరక్షణ లను సామాన్య మానవుడి అందుబాటులోకి తీసుకురాగలుగుతుంది. ఎ. పూర్తిగా అంగీకరిస్తాను బి. కొంతవరకు అంగీకరిస్తాను సి. చెప్పలేను 8. అవినీతి, నల్లధనం, ఉగ్రవాదం మరియు నకిలీ కరెన్సీ తయారీలపై మన పోరాటం వల్ల మీకు కలిగే అసౌకర్యం పట్ల మీకు అభ్యంతరం ఉందా? ఎ. ఎంతమాత్రం లేదు బి. కొంతవరకు ఉంది, కానీ దాని వల్ల కొంత మేలు జరగగలదు సి. అవును 9. అవినీతి వ్యతిరేక కార్యకర్తలు ప్రస్తుతం నిజానికి నల్లధనం, అవినీతి మరియు ఉగ్రవాదాలకు మద్దతుగా పోరాడుతూ ఉన్నారని మీరు నమ్ముతున్నారా? ఎ. అవును బి. కాదు 10. ప్రధాన మంత్రి నరేంద్ర మోదీ తో పంచుకోవాలని మీరు అనుకుంటున్న ఏవైనా సలహాలు, ఉపాయాలు లేదా అంతర్ దృష్టి వంటివి మీ వద్ద ఉన్నాయా? రూ.500, రూ.1,000 నోట్లు చట్టబద్ధ ద్రవ్యం కావు అని ప్రకటించిన నిర్ణయానికి సంబంధించి సునిశితమైన, నేరు దృష్టికోణాలను ప్రధాన మంత్రి తెలుసుకోగోరారు. అంతే కాకుండా ఈ నిర్ణయం అమలును దృఢతరంగా ఎలా చేయవచ్చో అనేదానిపైన కూడా ఆయన ప్రజల ప్రతిస్పందనను ఆహ్వానించారు. ప్రజలతో ప్రత్యక్ష సంబంధం కలిగి ఉండాలనే ప్రధాన మంత్రి అంతరంగ విశ్వాసం సర్వేక్షణలో మరొక్కసారి వ్యక్తమైంది.
భార‌త ప్ర‌భుత్వ ఎమ్ఇఐటివై లో భాగం గా ఉన్న‌టువంటి బిఐఎస్ఎజి యొక్క హోదా ను బిఐఎస్ఎజి(ఎన్‌)గా పెంపు చేసేందుకు ఆమోదం తెలిపిన మంత్రిమండ‌లి

భార‌త ప్ర‌భుత్వంలోని ఇలెక్ట్రానిక్స్ ఎండ్ ఇన్ఫ‌ర్మేశ‌న్ టెక్నాల‌జీ (ఎమ్ఇఐటివై)లో భాగ‌మైన భాస్క‌రాచార్య ఇన్స్ టిట్యూట్ ఆఫ్ స్పేస్ అప్లికేశ‌న్స్ ఎండ్ జియోఇన్‌ఫ‌ర్మేటిక్స్ (బిఐఎస్ఎజి), గుజ‌రాత్ హోదా ను భాస్క‌రాచార్య నేశ‌న‌ల్ ఇన్స్ టిట్యూట్ ఫ‌ర్ స్పేస్ అప్లికేశ‌న్స్ ఎండ్ జియో-ఇన్‌ఫ‌ర్మేటిక్స్ (బిఐఎస్ఎజి[ఎన్‌]) గా పెంచేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగి న కేంద్ర మంత్రివ‌ర్గ స‌మావేశం ఆమోదం తెలిపింది. లాభాలు 1. ఎ) బిఐఎస్ఎజి ద‌క్ష‌త ను కొన‌సాగించేందుకు, సేవ‌ల ను న‌వీనీక‌రించేందుకు ఆ సంస్థ లోని నిపుణులైన సిబ్బంది ఏయే పదవుల లో ఉంటున్న వారు అవే పదవుల లో జాతీయ స్థాయి సంస్థ లో చేరేందుకు; బి) కార్య‌క‌లాపాల ప‌రిధి విస్త‌ర‌ణ కు మార్గాన్ని సుగ‌మం చేయ‌డానికి; సి) జిఐఎస్ ప్రాజెక్టుల ను స‌మ‌ర్ధ‌మైన రీతి లో ఆచ‌ర‌ణ లోకి తీసుకు రావ‌డానికి; డి) ప‌రిశోధ‌న మ‌రియు అభివృద్ధి (ఆర్ & డి)ని, ఇంకా సాంకేతిక ప‌రిజ్ఞానాన్ని అభివృద్ధి ప‌ర‌డానికి తోడ్ప‌డ‌డానికి; ఇ) స్పేశియ‌ల్ డెసిశ‌న్ స‌పోర్ట్ సిస్ట‌మ్స్ ద్వారా ప్ర‌ణాళిక ర‌చ‌న ను మరియు సుప‌రిపాల‌న ను అభివృద్ధి ప‌ర‌చ‌డానికి మార్గాన్ని సుగ‌మం చేసేందుకు ఈ హోదా పెంపు దోహ‌దం చేయ‌నుంది.
సంయుక్త రంగంలోరష్యా – ఇండియా ఏర్పాటుచేసిన కలష్నికోవ్ తుపాకుల ఉత్పత్హి కేంద్రం ప్రారంభోత్సవ అధికార కార్యక్రమానికి హాజరైన అతిధులను, సభికులను ఉద్దేశింఛి రష్యా సమాఖ్య అధ్యక్షుడు  శ్రీ వ్లాదిమిర్ పుతిన్ పంపిన సందేశం తెలుగు అనువాదం.

ప్రియ మిత్రులారా! దాడిలో ఉపయోగించే కలష్నికోవ్ తుపాకుల ఉత్పత్హి కోసం సంయుక్త రంగంలో ఏర్పాటైన రష్యా – భారత్సంస్థ ప్రారంభోత్సవానికి మీ అందరినీ స్వాగతిస్తున్నాను. రష్యా , భారత్ మధ్య ప్రత్యేకమైన విషేశాదికారయుక్త వ్యూయాత్మక భాగస్వామ్యం ఉంది. దానిలో అనాదిగా కొనసాగుతున్న కీలక క్షేత్రాలలో సైనిక , సాంకేతిక సహకారం ఒకటి. భారత మిత్రులకు ఏడు దశాబ్దాలకు పైగామేము విశ్వసనీయమైన మరియు అతి నాణ్యమైన యుద్ధసామగ్రిని మరియు పరిరికరాలను సరఫరా చేస్తున్నాము. భారత్ దేశంలో దాదాపు 170 సైనిక మరియు పారిశ్రామిక కేంద్రాలను ఏర్పాటు చేయడానికి మా దేశం సహాయం చేసింది. సంయుక్త రంగంలో ఏర్పాటు చేసినకొత్త సంస్థ ప్రపంచప్రఖ్యాతి చెందిన, అత్యంత ఆధునాతన 200 శ్రేణికి చెందిన కలష్నికోవ్ రైఫిల్స్ తయారు చేస్తుంది. చివరకు ఉత్పత్తిలో స్థానీకరణ జరుగుతుంది. ఆ విధంగా అత్యంత అదునాతన రష్యా సాంకేతిక పరిజ్ఞానంతో తయారయ్యే ఈ చిన్న ఆయుధాల వర్గంలో జాతీయ భద్రతా సంస్థల అవసరాలను తీర్చే అవకాశం భారత రక్షణ-పారిశ్రామిక రంగానికి వస్తుంది. గత అక్టోబరులో నేను ఇండియాలో జరిపిన అధికార ప్రకటన సందర్భంగా మిత్రుడు, భారత ప్రధాని శ్రీ నరేంద్ర మోడీతో ఈ దేశంలో కలష్నికోవ్ ఉత్పత్తి కేంద్రం ఏర్పాటుచేసేందుకు ఒప్పందం కుడుర్చుకున్నాను. అతి తక్కువ కాలంలో సంబంధిత అంతర్ ప్రభుత్వ ఒప్పందం తయారుచేసి సంతకాలు చేయడం జరిగింది. ఈ ప్రాజెక్ట్ స్థాపనకు తోడ్పడిన రష్యా, ఇండియా నిపుణులకు ఈ సందర్బంగా కృతజ్ఞతలు తెలియజేస్తున్నాను. ఈ కొత్త ప్రాజెక్టు ప్రారంభం వల్ల భారత రక్షణ సామర్ధ్యం మరింత బలోపేతమవుతుంది. జాతీయ ఆర్ధిక వ్యవస్థ శాస్త్రీయ, పారిశ్రామిక పునాదులు మరింత అభివృద్ధి చెందుతాయి. అంతేకాక విద్యార్హత ఉన్న వారికి కొత్త ఉద్యోగాల సృష్టి సాధ్యమవుతుంది. వృత్తి విద్యకు, సిబ్బంది శిక్షణకు ప్రేరణ అవుతుంది. ఈ ప్లాంటు మన రెండు దేశాల మధ్య మైత్రికి మరియు నిర్మాణాత్మక సహకారానికి మరో సంకేతంగా మారుతుంది. ఈ ప్రయత్నం విజయవంతం కావాలని, అంత మంచే జరగాలని కోరుకుంటున్నాను.
ప్రధాన మంత్రి ని కలుసుకొన్న ఫ్రాన్స్ పూర్వ అధ్యక్షుడు శ్రీ నికొలస్ సర్కోజి

ప్రధాన మంత్రి శ్రీ నరేంద్ర మోదీ ని ఫ్రాన్స్ పూర్వ అధ్యక్షుడు శ్రీ నికొలస్ సర్కోజి ఈ రోజు కలుసుకొన్నారు. శ్రీ సర్కోజి రచించిన పుస్తకం “లా ఫ్రాన్స్ పోర్ లా వాయీ” ఇటీవల ప్రచురింపబడి, పాఠకాదరణకు నోచుకోవడం పట్ల ఆయనకు ప్రధాన మంత్రి అభినందనలు తెలియజేశారు. ప్యారిస్, పఠాన్ కోట్, బ్రసెల్స్, ఇంకా ప్రపంచంలోని ఇతర ప్రాంతాలలో ఇటీవల జరిగిన ఉగ్రవాద దాడులను ప్రధాన మంత్రి, శ్రీ సర్కోజి ఖండించారు. ఉగ్రవాదుల బెదిరింపులను తుదముట్టించడానికి ప్రపంచమంతా ఒక్కటై నిర్దిష్ట చర్యలు తీసుకోవాలని వారు ఉభయులు పిలుపునిచ్చారు. కిందటి ఏడాది ప్యారిస్ లో సి ఒ పి-21 శిఖరాగ్ర సమావేశం విజయవంతం కావడంలో భారతదేశం సకారాత్మక భూమికను పోషించినందుకు ప్రధాన మంత్రి శ్రీ నరేంద్ర మోదీకి శ్రీ సర్కోజి అభినందనలు తెలియజేశారు.
దేశీయం గా  రూపొందించిన ‘ఐఎన్ఎస్ విశాఖపట్నం’ ను ప్రారంభించడం పట్ల సంతోషాన్ని వ్యక్తం చేసిన ప్రధాన మంత్రి

దేశీయం గారూపొందించిన ‘ఐఎన్ఎస్ విశాఖపట్నం’ ను ఈరోజు న ప్రారంభించినందువల్ల ఈ దినాన్ని ఒక గర్వకారణమైనటువంటి దినం గా ప్రధానమంత్రి శ్రీ నరేంద్ర మోదీ అభివర్ణించారు. రక్షణ రంగాన్ని ఆధునికీకరించే ప్రయాస లుపూర్తి శక్తి తో కొనసాగుతాయి అని ఆయనపునరుద్ఘాటించారు. ప్రధాన మంత్రి ఒకట్వీట్ లో – ‘‘రక్షణ రంగం లో స్వయంసమృద్ధం గా మారేందుకు సాగుతున్న శోధన లో ఈ రోజుభారతదేశాని కి ఒక గర్వకారణమైనటువంటి రోజు. ఐఎన్ఎస్ విశాఖపట్నం ను భారతీయ నౌకాదళానికి అప్పగించడం జరిగింది. దీనిని దేశీయం గా రూపొందించడమైంది. ఇదిమన భద్రత యంత్రాంగాన్ని పటిష్ట పరచనుంది కూడాను. రక్షణ రంగాన్ని ఆధునికీకరించే దిశ లో మన ప్రయత్నాలు పూర్తి శక్తితో కొనసాగుతాయి.’’ అని పేర్కొన్నారు.
స్థిర‌త్వంతో కూడిన ప‌ట్ట‌ణాభివృద్ధి రంగం లో సాంకేతిక సంబంధ స‌హ‌కారం అంశం పై భార‌త‌దేశం మరియు ఫ్రాన్స్ లకు మ‌ధ్య కుదిరిన‌ అవ‌గాహ‌న పూర్వ‌క ఒప్పందానికి (ఎంఓయూ) ఆమోదం తెలిపిన మంత్రివ‌ర్గం

స్థిర‌త్వంతో కూడిన ప‌ట్ట‌ణాభివృద్ధి రంగంలో సాంకేతిక సంబంధ స‌హ‌కారం అంశం పై భార‌త‌దేశం మరియు ఫ్రాన్స్ లకు మ‌ధ్య 2018 మార్చి నెల‌లో సంత‌కాలైన అవ‌గాహ‌న పూర్వ‌క ఒప్పందానికి (ఎమ్ఒయు) సంబంధించిన వివ‌రాల‌ను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం దృష్టికి తీసుకు వ‌చ్చారు. ఈ ఒప్పందం అయిదు సంవ‌త్స‌రాల‌ పాటు అమ‌లులో ఉంటుంది. వివ‌రాలు స్మార్ట్ సిటీస్ డివెలప్ మెంట్, పట్టణ ప్రాంతాలలో సామూహిక రవాణా వ్యవస్థలను అభివృద్ధిపరచడం, పట్టణ ప్రాంత జనావాసాలు మరియు వినియోగాలు (నీటి సరఫరా మరియు మురుగునీటి పారుదల వ్యవస్థలు), ఘన వ్యర్థాల శుద్ధి మరియు వినియోగం, ల్యాండ్ ఫిల్ రెమెడియేశన్, మేనేజ్ మెంట్ ఆఫ్ నాన్- రెవెన్యూ వాటర్, జల ప్రక్షాళన మరియు పునర్వినియోగం, సాంకేతిక విజ్ఞానం బదలాయింపు, కృత్రిమ పద్ధతులలో జలాశయాల నీటి మట్టాన్ని పెంచడం ద్వారా తాజా నీటిని సంరక్షించుకోవడం, సర్క్యులర్ ఎకానమి, పెద్ద ఎత్తున గృహ‌ నిర్మాణ‌ం, హరిత గృహాల నిర్మాణ‌ం, పట్టణ ప్రాంత సంబంధ ప్రణాళికరచన, హెరిటేజ్, మానవ వనరుల వికాసం, సామర్థ్య నిర్మాణం మరియు సంతకాలు చేసిన సంస్థల పరస్పర అంగీకారం మేరకు ఇతర సంబంధిత రంగాలలో సాంకేతిక సహకారాన్ని ప్రోత్సహించడం ఈ ఒప్పందం యొక్క లక్ష్యాలలో భాగంగా ఉన్నాయి. అమ‌లు సంబంధిత వ్యూహం ఈ ఎంఓయూ లో భాగంగా, సహకార సంబంధ వ్యూహాన్ని రచించడానికి సహకార పూర్వక కార్య‌క్ర‌మాల అమ‌లు కు ఒక సంయుక్త కార్యాచ‌ర‌ణ బృందాన్ని (జెడ‌బ్ల్యుజి) ఏర్పాటు చేస్తారు. ఈ సంయుక్త కార్యాచ‌ర‌ణ బృందం ఒక సంవ‌త్స‌రం భార‌త‌దేశం లో, ఆ త‌రువాతి సంవ‌త్స‌రం ఫ్రాన్స్‌ లో స‌మావేశ‌మ‌వుతుంది. ప్రభావం ఈ ఎంఓయూ రెండు దేశాల మధ్య సస్టెయినబుల్ అర్బన్ డివెలప్ మెంట్ రంగంలో ద్వైపాక్షిక సహకారాన్ని పెంపొందిస్తుంది. లబ్ధిని పొందే వర్గాలు ఈ ఒప్పందం స్మార్ట్ సిటీస్ డివెలప్ మెంట్, పట్టణ ప్రాంతాలలో సామూహిక రవాణా వ్యవస్థలు, పట్టణ ప్రాంత జనావాసాలు మరియు వినియోగాలు (నీటి సరఫరా మరియు మురుగునీటి పారుదల వ్యవస్థలు), ఘన వ్యర్థాల శుద్ధి మరియు వినియోగం, ల్యాండ్ ఫిల్ రెమెడియేశన్, తక్కువ ఖర్చులో పూర్తి అయ్యేటటువంటి గృహాల నిర్మాణ‌ం, వ్యర్థాల నిర్వహణ, అర్బన్ ఎన్ వైరన్ మెంట్ అండ్ హెరిటేజ్ ప్రిజర్వేశన్ వంటి రంగాలలో ఉపాధిని కల్పించగలదని భావిస్తున్నారు.
డెన్మార్క్ ప్ర‌ధాని ప‌ర్య‌ట‌న సంద‌ర్భంగా కుదిరిన ఎంఓయులు, ఒప్పందాల జాబితా

Sl.No. ఎంఓయు / ఒప్పందం వివ‌రాలు భార‌త‌దేశం త‌ర‌ఫున ప్రాతినిధ్యంవ‌హించిన‌వారు డెన్మార్క్ త‌ర‌ఫున ప్రాతినిధ్యంవ‌హించిన‌వారు 1 భూగ‌ర్భ జ‌లాల వ‌న‌రుల మ్యాపింగ్ కు సంబంధించి భార‌త‌దేశానికి డెన్మార్క్‌కు మ‌ధ్య‌న ఎంఓయు. ఇండియాకు చెందిన విజ్ఞాన శాస్త్ర మ‌రియు పారిశ్రామిక ప‌రిశోధ‌నా మండ‌లి- జాతీయ భూభౌతిక ప‌రిశోధ‌నా కేంద్రం, హైద‌రాబాద్ కు డెన్మార్క్ కు చెందిన ఆర్హ‌స్ విశ్వ‌విద్యాల‌యం, డెన్మార్క్ మ‌రియు గ్రీన్ లాండ్ ల‌కు చెందిన భౌగోళిక స‌ర్వే సంస్థ ల‌కు మ‌ధ్య‌న ఈ అవ‌గాహ‌న ఒప్పందం ప‌త్రం కుదిరింది. డాక్ట‌ర్ వి.ఎం. తివారీ, డైరెక్ట‌ర్, సిఎస్ ఐఆర్‌- ఎన్ జిఆర్ ఐ, ఉప్ప‌ల్ రోడ్డు, హైద‌రాబాద్ ( తెలంగాణ‌) ఆంబ్ ఫ్రెడ్డీ స్వానే 2 ఇండియాకు చెందిన విజ్ఞాన‌శాస్త్ర మ‌రియు పారిశ్రామిక ప‌రిశోధ‌నా మండ‌లికి, డెన్మార్క్ కు చెందిన పేటెంట్ మ‌రియు ట్రేడ్ మార్క్ కార్యాల‌యానికి మ‌ధ్య‌న సంప్ర‌దాయ విజ్ఞాన డిజిట‌ల్ లైబ్ర‌రీని అందుబాటులోకి తెచ్చే ఒప్పందం. డాక్ట‌ర్ విశ్వ‌జ‌న‌ని జె. స‌త్తిగెరి, హెడ్‌, సిఎస్ ఐఆర్- సంప్ర‌దాయ విజ్ఞాన డిజిట‌ల్ లైబ్ర‌రీ విభాగం, 14, స‌త్సంగ్ విహార్ మార్గ్‌, న్యూఢిల్లీ ఆంబ్ ఫ్రెడ్డీ స్వానే 3 ఉష్ణ‌మండ‌ల వాతావ‌ర‌ణంలో స‌హ‌జ శీత‌లీక‌ర‌ణ ప‌రిక‌రాల‌ను ఏర్పాటు చేసుకోవ‌డానికి వీలుగా ఉన్న‌త‌స్థాయి సంస్థ‌ను ఏర్పాటు చేయ‌డానికిగాను బెంగ‌ళూరులోని భార‌తీయ విజ్ఞాన‌శాస్త్ర సంస్థ‌కు, డెన్మార్క్ కు చెందిన డాన్ ఫాస్ ఇండ‌స్ట్రీస్ ప్రైవేట్ లిమిటెడ్ కు మ‌ధ్య‌న ఎంఓయు. ఆచార్య గోవింద‌న్ రంగ‌రాజ‌న్‌, డైరెక్ట‌ర్, ఇండియ‌న్ ఇనిస్టిట్యూట్ ఆఫ్ సైన్స్‌, బెంగ‌ళూరు. శ్రీ ర‌విచంద్ర‌న్ పురుషోత్త‌మ‌న్‌, అధ్యక్షులు, డాన్ ఫాస్ ఇండియా 4 భార‌త‌దేశానికి చెందిన నైపుణ్యాభివృద్ధి మ‌రియు పారిశ్రామిక ప్రోత్సాహ‌క మంత్రిత్వ‌శాఖ‌కు డెన్మార్క్ ప్ర‌భుత్వానికి మ‌ధ్య‌న జాయింట్ లెట‌ర్ ఆఫ్ ఇంటెంట్‌. శ్రీ రాజేష్ అగ‌ర్వాల్‌, కార్య‌ద‌ర్శి, నైపుణ్యాభివృద్ధి మ‌రియు పారిశ్రామ ప్రోత్సాహ‌క మంత్రిత్వ‌శాఖ‌ ఆంబ్ ఫ్రెడ్డీ స్వానే పైవాటితోపాటు కింద తెలిపిన వాణిజ్య ఒప్పందాల‌ను కూడా ప్ర‌క‌టించారు. ఎ. హైడ్రోజ‌న్ ఎల‌క్ట్రోలైజ‌ర్ ను అభివృద్ధి చేయ‌డంపైనా, అనంత‌రం ఇండియాలో దాని త‌యారీ, అందుబాటును చేప‌ట్ట‌డంపైనా రిల‌య‌న్స్ ఇండిస్ట్రీస్ లిమిటెడ్‌కు,స్టైస్ డాల్ ఫ్యూయ‌ల్ టెక్నాల‌జీ సంస్థ‌ల‌కు మ‌ధ్య‌న ఎంఓయు. బి. డెన్మార్క్ లో సుస్థిర‌త్వ ప‌రిష్కారాల‌నందించే ఉన్న‌త‌స్థాయి కేంద్రాన్ని ఏర్పాటు చేయ‌డానికి సంబంధించి ఇన్ఫోసిస్ టెక్నాల‌జీస్‌, ఆర్హ‌స్ విశ్వ‌విద్యాల‌యానికి మ‌ధ్య‌న ఎంఓయు. సి. ఆర్ధిక‌రంగంలో హ‌రిత మార్పును సాధించ‌డానికి సంబంధించి ప‌రిశోధ‌న‌లు చేయ‌డానికిగాను అవ‌స‌ర‌మైన విజ్ఞాన మార్పిడిలో వ్యూహాత్మ‌క స‌హ‌కారంపైన అబ్జ‌ర్వ‌ర్ రీసెర్చ్ ఫౌండేష‌న్ మ‌రియు స్టేట్ ఆఫ్ గ్రీన్ సంస్థ‌ల‌కు మ‌ధ్య‌న ఎంఓయు.
జి ఎస్ ఎటి-11 స్పేస్ క్రాఫ్ట్ కోసం లాంచ్ సర్వీసులు, గ్రౌండ్ సెగ్మెంట్ ల కొనుగోలు

కమ్యూనికేషన్ శాటిలైట్ అయిన జి ఎస్ ఎటి-11 కోసం లాంచ్ సర్వీసులను, గ్రౌండ్ సెగ్మెంట్ ను రూ.1,117 కోట్ల వ్యయంతో కొనుగోలు చేయాలన్న ప్రతిపాదనకు కేంద్ర మంత్రిమండలి ఆమోద ముద్ర వేసింది. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. 2016 వ సంవత్సరం ఆఖరు కల్లా జి ఎస్ ఎటి-11 ప్రయోగానికి సిద్ధం అవుతుంది. 5,600 కిలోగ్రాముల ప్రయోగ బరువుండే ఈ ఉపగ్రహాన్ని దేశం వెలుపలి నుంచి కొనుగోలు చేసే ప్రయోగ వాహక నౌక ద్వారా అంతరిక్షంలోకి పంపించనున్నారు. గ్రామీణ కమ్యూనికేషన్ అవసరాలను నెరవేర్చడానికి భూమి పైన వసతులను ఏర్పాటు చేయాల్సి ఉంటుంది. ఇది వి ఎస్ ఎ టి ఎస్, బ్రాడ్ బ్యాండ్ తదితర సేవలను వినియోగించుకోవడానికి అవసరమైన కె యు- బ్యాండ్ సామర్థ్యాన్ని పెంచడం కోసం జి ఎస్ ఎటి-11 ను త్వరగా నింగిలోకి పంపించడానికి ఉపయోగపడుతుంది. అలాగే ఆర్బిట్ టెస్టింగ్ సపోర్ట్ ను అందించడం తో పాటు బ్యాండ్ విడ్త్ లో కొంత భాగాన్ని సామాజిక సేవా కార్యక్రమాలకు కూడా ఉపయోగించుకోవడానికి జి ఎస్ ఎటి-11 తాలూకు గ్రౌండ్ సెగ్మెంట్ వెసులుబాటు కల్పిస్తుంది. అంతే కాకుండా, ప్రత్యేకించి గ్రామీణ ప్రాంతాలలో బ్రాడ్ బ్యాండ్ అనుసంధానం కోసం దాదాపు 10 జి బి పి ఎస్ సామర్థ్యం గల త్రూపుట్ సామర్థ్యాన్ని కూడా ఇది అందిస్తుంది. పూర్వ రంగం : అధిక బ్యాండ్ విడ్త్ కలిగిన వి ఎస్ ఎ టి కమ్యూనికేషన్ ను అందించగలిగేలా జి ఎస్ ఎటి-11 ను 32 హై- పవర్ స్పాట్ బీమ్ లతో డి ఒ ఎస్/ ఐఎస్ ఆర్ ఒ ఫెసిలిటీలలో ప్రస్తుతం తీర్చి దిద్దుతున్నారు.
ప్ర‌ధాన‌మంత్రి గ‌రీబ్‌క‌ల్యాణ్ అన్న యోజ‌న కింద స‌బ్ కా వికాస్ మహా క్విజ్‌లో పాల్గ‌న‌వ‌ల‌సిందిగా ప్ర‌జ‌ల‌కు పిలుపునిచ్చిన ప్ర‌ధాన‌మంత్రి

ప్ర‌ధాన‌మంత్రి గ‌రీబ్ క‌ల్యాణ్ అన్న‌యోజ‌న పై స‌బ్ కా వికాస్ మ‌హా క్విజ్ లో పాల్గొన‌వ‌ల‌సిందిగా ప్ర‌ధాన‌మంత్రి శ్రీ న‌రేంద్ర మోదీ ప్ర‌జ‌ల‌కు పిలుపునిచ్చారు. ఇది ఆస‌క్తిక‌ర‌మైన క్విజ్ అని, ఇది సుప‌రిపాల‌న‌కు సంబంధించిన ప‌లు అంశాల‌ను క‌వ‌ర్ చేస్తుంద‌ని అన్నారు. మై గ‌వ్ ఇండియా ట్వీట్ కు స్పందిస్తూ ప్ర‌ధాన‌మంత్రి ట్వీట్ చేస్తూ….. “ఇది ఒక ఆస‌క్తి దాయ‌క క్విజ్‌, ఇందులో సుప‌రిపాల‌న‌కు సంబంధించి తీసుకున్న ప‌లు చ‌ర్య‌లు ఉన్నాయి. స‌బ్ కా వికాస్ మ‌హా క్విజ్ లోమీరూ పాల్గొనండి.ఆ విధంగా స‌మ్మిళిత అభివృద్ధికి సాగిస్తున్న స‌మ‌ష్ఠి కృషిని బ‌లోపేతం చేయండి” అని ఆయ‌న అన్నారు